**ՆԱԽԱԳԻԾ**

**ՀԱՅԱՍՏԱՆԻՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

--ը, 2020 թվականի N -----Ն

**ՀԻԴՐՈՖՏՈՐԱԾԽԱԾԻՆՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Օզոնային շերտի պահպանության մասին» Հայաստանի Հանրապետության օրենքի 4-րդ հոդվածի առաջին մասի առաջին կետի դրույթներով՝ Հայաստանի Հանրապետության կառավարությունը  ***որոշում է.***

1. Հաստատել հիդրոֆտորածխածինների ցանկը՝ համաձայն հավելվածի։
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

Հավելված
ՀՀ կառավարության 2020 թվականի
----------ի ----ի N -----Ն որոշման

**ՑԱՆԿ**

**ՀԻԴՐՈՖՏՈՐԱԾԽԱԾԻՆՆԵՐԻ**

**Անվանացանկ F**

|  |  |
| --- | --- |
| Արտադրանքի անվանում | Ծածկագիրն ըստ ԵՏՄԱՏԳ ԱԱ-ի |
| Քիմիական բանաձև | Նյութ | Քիմիական անվանում |
| Խումբ I |
| CHF2CHF2 | ՀՖԱ-134 | 1,1,2,2-տետրաֆտորէթան  | 2903 39 260 0 |
| CH2FCF3 | ՀՖԱ-134a | 1,1,1,2-տետրաֆտորէթան | 2903 39 260 0 |
| CH2FCHF2 | ՀՖԱ-143 | 1,1,2-տրիֆտորէթան | 2903 39 290 0-ից |
| CHF2CH2CF3 | ՀՖԱ-245fa | 1,1,1,3,3-պենտաֆտորպրոպան  | 2903 39 270 0-ից |
| CF3CH2CF2CH3 | ՀՖԱ-365mfc | 1,1,1,3,3-պենտաֆտորբութան | 2903 39 290 0-ից |
| CF3CHFCF3 | ՀՖԱ-227ea | 1,1,1,2,3,3,3-հեպտաֆտորպրոպան | 2903 39 270 0-ից |
| CH2FCF2CF3 | ՀՖԱ-236cb | 1,1,1,2,2,3-հեքսաֆտորպրոպան | 2903 39 270 0-ից |
| CHF2CHFCF3 | ՀՖԱ-236ea | 1,1,1,2,3,3- հեքսաֆտորպրոպան | 2903 39 270 0-ից |
| CF3CH2CF3 | ՀՖԱ-236fa | 1,1,1,3,3,3- հեքսաֆտորպրոպան | 2903 39 270 0-ից |
| CH2FCF2CHF2 | ՀՖԱ-245ca | 1,1,2,2,3-պենտաֆտորպրոպան | 2903 39 270 0-ից |
| CF3CHFCHFCF2CF3 | ՀՖԱ-43-10mee | 2H,3H-դեկաֆտորպենտան; 1,1,1,2,2,3,4,5,5,5- դեկաֆտորպենտան; 2H,3H-պերֆտորպենտան; HFC-4310mee; 1,1,1,2,3,4,4,5,5,5-դեկաֆտորպենտան | 2903 39 290 0-ից |
| CH2F2 | ՀՖԱ-32 | դիֆտորմեթան | 2903 39 210 0 |
| CHF2CF3 | ՀՖԱ-125 | պենտաֆտորէթան | 2903 39 240 0-ից |
| CH3CF3 | ՀՖԱ-143a | 1,1,1-տրիֆտորէթան | 2903 39 240 0-ից |
| CH3F | ՀՖԱ-41 | ֆտորմեթան | 2903 39 290 0-ից |
| CH2FCH2F | ՀՖԱ-152 | 1,2-դիֆտորէթան | 2903 39 290 0-ից |
| CH3CHF2 | ՀՖԱ-152a | 1,1-դիֆտորէթան | 2903 39 250 0 |
| Խումբ II |  |  |  |
| CHF3 | ՀՖԱ-23 | տրիֆտորմեթան (ֆտորոֆորմ) | 2903 39 230 0 |

**ՀԻՄՆԱՎՈՐՈՒՄ**

**«ՀԻԴՐՈՖՏՈՐԱԾԽԱԾԻՆՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

Հայաստանի Հանրապետության կառավարության 2015 թվականի փետրվարի 5-ի N90-Ն որոշմամբ արդեն իսկ սահմանված է օզոնային շերտը քայքայող նյութերի ցանկը։ Օզոնային շերտը քայքայող նյութերի մասին» օրենքի փոփոխությունից (նոր շարադրմամբ՝ «Օզոնային շերտի պահպանության մասին» օրենքի ընդունումից) հետո այդ օրենքի 4-րդ հոդվածի համաձայն ՀՀ կառավարության իրավասությունների մեջ նախատեսվել է նաև հիդրոֆտորածխածինների ցանկի սահմանումը։ Ըստ այդմ, անհրաժեշտություն է առաջացել ՀՀ կառավարության կողմից սահմանել հիդրոֆտորածխածինների ցանկը։

Նախագծի ընդունման անհրաժեշտությունը պայմանավորված է «Օզոնային շերտը քայքայող նյութերի մասին» օրենքում փոփոխություն կատարելու մասին» օրենքի ընդունմամբ, համաձայն որի օրենքի (նոր շարադրմամբ՝ «Օզոնային շերտի պահպանության մասին» օրենքի) կարգավորման առարկան ընդլայնվել է և այն, բացի օզոնային շերտը քայքայող նյութերից, ներառել է նաև հիդրոֆտորածխածինների գործածման բնագավառում իրավակարգավորումներ, որոնք հանդիսանում են ջերմոցային գազեր և ևս վնասակար են օզոնային շերտի համար: Օրենքում ամրագրված նոր իրավակարգավորումները ներդաշնակեցված են Հայաստանի միջազգային պարտավորություններին, որոնք իրենց արտացոլումը պետք է գտնեն նաև ենթաօրենսդրական ակտերում: Օրենքի 4-րդ հոդվածի առաջին մասի առաջին կետի համաձայն ՀՀ կառավարությունը հաստատում է կարգավորվող նյութերի (օրենքի իմաստով՝ օզոնային շերտը քայքայող նյութերի և հիդրոֆտորածխածինների) ցանկը։

1. **Առաջարկվող կարգավորման բնույթը**

Այս բնագավառում Հայաստանի Հանրապետությունը շարունակում է կատարել իր ստանձնած միջազգային պարտավորությունները, որոնք բխում են «Օզոնային շերտի պահպանության մասին» Վիեննայի կոնվենցիայից և «Օզոնային շերտը քայքայող նյութերի մասին» Մոնրեալի արձանագրությունից և դրանց փոփոխություններից ու լրացումներից։ Ըստ այսմ՝ անհրաժեշտ է ապահովել ոլորտի կարգավորիչ իրավական ակտերի ներդաշնակեցում:

Նախագծի ընդունմամբ սահմանվում են հիդրոֆտորածխածինների ցանկը, որոնց գործածման՝ ներմուծման, արտահանման և տարանցիկ փոխադրման և այլ գործընթացները կարգավորվելու են նոր՝ «Օզոնային շերտի պահպանության մասին» օրենքով և դրա հիման վրա ընդունված ենթաօրենսդրական ակտերով։

1. **Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է շրջակա միջավայրի նախարարության կողմից:

1. **Ակնկալվող արդյունքը:**

Գործող ոլորտային ներպետական օրենսդրության և միջազգային պարտավորությունների ներդաշնակություն և իրավակարգավորումների անխափանություն ու արդյունավետություն:

**ՏԵՂԵԿԱՆՔ**

**«ՀԻԴՐՈՖՏՈՐԱԾԽԱԾԻՆՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾՆ ԸՆԴՈՒՆԵԼՈՒ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽUԵՐԻ ԵՎ ԵԿԱՄՈՒՏՆԵՐԻԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հիդրոֆտորածխածինների ցանկը հաստատելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում տեղի չի ունենա:

**ՏԵՂԵԿԱՆՔ**

**«ՀԻԴՐՈՖՏՈՐԱԾԽԱԾԻՆՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾՆ ԸՆԴՈՒՆԵԼՈՒ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱUԻՆ**

«Հիդրոֆտորածխածինների ցանկը հաստատելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ նորմատիվ իրավական ակտերի ընդունման անհրաժեշտություն չի առաջանա: